Слукин Всеволод Михайлович

Слукин Всеволод Михайлович () — СССР һәм Рәсәй ғалим-геофизигы, яҙыусы. Техник фәндәр кандидаты, Урал дәүләт архитектура һәм сәнғәт университеты профессоры, Рәсәй федерацияһының атҡаҙанған мәҙәниәт хеҙмәткәре. Тарихи-мәҙәни мираҫты өйрәнеүҙә һәм йорттар хәүефһеҙлегендә хәҙерге заман технологияларын ҡулланыу өлкәһендә белгес.

 Биографияһы 
1936 йылдың 11 февралендә тыуған.

1959 йылда Свердловск тау институтының геофизика факультетын тамамлай. 1963—1965 йылдарҙа СССР Геология һәм ер аҫты һағы министрлығының 1-се Баш идаралығы Үҙәк Урал партияһында эшләй. 1965—1975 йылдарҙа ғилми төркөм етәксеһе, лабораторияның баш инженеры һәм «УралпромстройНИИПроект» институтында лаборатория мөдире булып эшләй. 1973 йылда кандидатлыҡ диссертацияһы яҡлай. 1975 йылда Урал дәүләт архитектура академияһында уҡыта башлай, унда өлкән уҡытыусы, доцент, кафедра мөдире булып эшләй. 1992 йылдан архитектура-төҙөлөш экологияһы кафедраһы профессоры .

В.M. Слукиндың фәнни ҡыҙыҡһыныуҙары өлкәһенә тарихи-мәҙәни мираҫты һәм биналарҙың хәүефһеҙлеген өйрәнеүҙә заманса технологиялар ҡулланыу инә. Ҡала төҙөлөшө шарттарында архитектура ҡомартҡылары өсөн һаҡланыусы зоналар концепцияһын эшләй. Уның ысулдары Бөйөк Ростов, Новгород, Екатеринбург, Түбәнге Тагил, Верхотурье объекттарында индерелә. Төҫлө металлургия предприятиеларында Слукин үҙе эшләгән системаны индерә, был система биналар һәм конструкциялар структураһында әйләнеп йөрөгән электр тогы ҡырҙарының электрокоррозион йоғонтоһон сикләй. Всеволод Михайлович — 300-ҙән ашыу ғилми хеҙмәт, шул иҫәптән һигеҙ монография авторы..

«Терра-80» программаһы сиктәрендә, Слукин Всеволод Михайлович Бөйөк Ростовта, Новгородта, Вологдала, Ярославлдә, Можайскта, Тулала, Александровта, Екатеринбургта, Верхотурийҙа, Невьянскта, Үрге Тагилда, Түбәнге Тагилда, Староуткинскта, Үрге Салдала һәм Сысертта архитектура һәм төҙөлөш мираҫын өйрәнеү буйынса экспедициялар менән етәкселек итә.

«Урал, старина» әҙәби һәм тыуған яҡты өйрәнеү яҙмаларының баш мөхәррире, шулай уҡ үҙ инициативаһы менән ойошторолған Урал тыуған яҡты өйрәнеүселәр йәмғиәте президенты, тарихсылар, культурологтар һәм тыуған яҡты өйрәнеүселәрҙең «Татищевские чтения» тип аталған форумын башлап ебәреүсе һәм ойоштороусы.

Екатеринбургта 2021 йылдың 1 июлендә вафат була . Широкореченский зыяратында ерләнгән.

 Әҙәби эшмәкәрлеге 
Мәктәптә уҡыған сағында уҡ яҙа башлай. Тәүге тапҡыр «Пионерская правда» гәзитендә баҫыла. 1960—1970 йылдарҙа Евгений Карташев менән берлектә «Знание — сила», «Искатель», «Пионер» журналдарында һәм башҡа баҫмаларҙа фантастик хикәйәләр баҫтыра. Әҙәбиәткә «фантос» терминын — терминология менән артыҡ йөкләнмәгән ҡыҫҡа фантастик хикәйә — индерә. Һуңғараҡ Слукин әҫәрҙәре «Воскресенье» (2004), «Урал, старина» (2004) йыйынтыҡтарында, «Веси» журналында (2009, 2010), шулай уҡ шиғырҙар йыйынтығында баҫылып сыға .

 Маҡтаулы исмдәре һәм бүләктәре 
 Н. К. Чупин исмендәге миҙал (1998).
 В. Н.Татищев һәм Г. В. де Геннин исемендәге премия (2003).
 Свердловск өлкәһе губернаторы премияһы.

 Библиография 
 Китаптары

 Вас зовут «Четверть третьего»?: сборник (в соавт. с Е. Карташевым). - Свердловск, 1965.
 Тайны уральских подземелий. - Свердловск, 1988. — 272 с.

 Начертания: сборник стихотворений. - Екатеринбург, 2001.

  (автор статей).
 Тайны уральских подземелий: легенды, реальность, поиск. — 2-е изд., перераб. и доп. — Екатеринбург: Сократ, 2005. — 252 с. — ISBN 5-88664-214-5

 Цвет зрелости: сборник стихотворений. - Екатеринбург. Банк культурной информации, 2007. — 160 с.
 Екатеринбургский Акрополь. Вознесенская горка. - Екатеринбург, 2009.
 Ось свободы для принцессы: фантосы. - Екатеринбург, 2010.



 Мәҡәләләре








 Иҫкәрмәләр 

 Һылтанмалар 

Категория:Урал тау университетын тамамлаусылар
Категория:Екатеринбургта вафат булғандар
Категория:Википедия:Һуңғы бер йылда вафат булған шәхестәр
Категория:2021 йылда вафат булғандар
Категория:1 июлдә вафат булғандар
Категория:Екатеринбургта тыуғандар
Категория:1936 йылда тыуғандар
Категория:11 февралдә тыуғандар
Категория:Техник фәндәр кандидаттары